cyanic-selkie/wikianc huggingface dataset:
நிலை அலைவு
டிரோஜன் அலைவு
1772இல் ஜோசப் லூயி லாக்ராஞ்சியின் பகுப்பாய்வுகள் சிறு வான்பொருட்கள் நிலையாக ஓர் கோளுடன் அதன் சுற்றுவட்டப்பாதையைப் பகிர்ந்து கொள்ள முடியும் எனக் காட்டின. சுற்றுப்பாதையில் கோளுக்கு 60° முன்னும் பின்னும் உள்ள புள்ளிகள் லாக்ராஞ்சி புள்ளிகள் எனப்படுகின்றன; இந்தப் புள்ளிகளுக்கு அண்மித்து இயங்கும் வான்பொருட்கள் கோளின் சுற்றுப்பாதையிலேயே இயங்க முடியும். இத்தகைய டிராஜன் சிறுகோள்கள்  புவி, வியாழன், செவ்வாய், மற்றும் நெப்டியூனின் சுற்றுப்பாதைகளில் இருப்பதாக வானியலாளர்கள் கண்டறிந்துள்ளனர். புவியின் டிரோஜன் சிறுகோள்களை, அவற்றின் அலைவுப்பாதைகள் பகல்நேர வானத்தில் அமைந்திருப்பதால், கட்புலனாகும் ஒளியில் காண்பது கடினமாகும். இருப்பினும் 2010இல் அகச்சிவப்புக் கதிர் அவதானிப்பு நுட்பங்களைப் பயன்படுத்தி சிறுகோள்  புவியின் டிரோஜன் துணையாக கண்டறியப்பட்டுள்ளது; இது நிலைத்த சுற்றுப்பாதையில் முன்னால் செல்லும் லாக்ராஞ்சிப் புள்ளியில் அலைவுகளைக் கொண்டுள்ளது.
வெளி இணைப்புகள்
பகுப்பு:நிலா
கெனிங்காவு மாவட்டம்
கெனிங்காவு மாவட்டம்; (மலாய்: Daerah Keningau; ஆங்கிலம்: Keningau District) என்பது மலேசியா, சபா மாநிலம், உட்பகுதி பிரிவில் உள்ள ஒரு நிர்வாக மாவட்டம் ஆகும். அதே வேளையில் கெனிங்காவு (Keningau Town) நகரம், கெனிங்காவு மாவட்டத்தின் தலைநகரமும் ஆகும்.
சபா மாநிலத்தின் உட்பகுதி பிரிவு, மாநிலத்தின் தென்மேற்கு பகுதியில் அமைந்து உள்ளது. சபா மாநிலத்தின் பரப்பளவில் 24.9%; அதாவது 18,298 சதுர கி.மீ.; சபாவின் மொத்த மக்கள் தொகையில் ஏறக்குறைய 14.7% கொண்டு உள்ளது. உட்பகுதி பிரிவில் உள்ள மிகப் பெரிய நகரம் கெனிங்காவ்.
உட்பகுதி பிரிவில் உள்ள மற்ற முக்கிய நகரங்கள்:
இந்தப் பிரிவின் கரையோரப் பகுதிகளில் டூசுன், மூருட்டு, பிசாயா, புரூணை மலாய்க்காரர்கள் மற்றும் கெடயான் (Kedayan) இனத்தவர் சற்றே அதிகமாக உள்ளனர்.
பொது
சபா, உட்பகுதி பிரிவில் உள்ள மாவட்டங்கள்:
கெனிங்காவு மாவட்டம் 3,533 சதுர கி.மீ. பரப்பளவைக் கொண்டுள்ளது. இதன் மேற்கில் குரோக்கர் தேசியப் பூங்கா (Crocker Range); மற்றும் தென் கிழக்கில் துருஸ்மாடி மலையும் (Mount Trus Madi) எல்லைகளாக உள்ளன.
சொற்பிறப்பியல்
கெனிங்காவு நிலப்பகுதியில் ஏராளமான ஜாவானிய இலவங்கப்பட்டை மரங்கள் (Cinnamomum burmannii) உள்ளன. இந்த மரங்கள் உள்நாட்டில் கொனிங்காவ் (Koningau) என்று அழைக்கப் படுகின்றது. அந்த மரங்களில் இருந்து இந்தப் பகுதிக்கும் பெயர் வந்தததாகச் சொல்லப் படுகிறது.
வரலாறு
கெனிங்காவு 20-ஆம் நூற்றாண்டின் தொடக்க ஆண்டுகளில் பிரித்தானிய வடக்கு போர்னியோ நிறுவனத்தின் (British North Borneo) மிக முக்கியமான நிர்வாக மையங்களில் ஒன்றாக விளங்கியது. இரண்டாம் உலகப் போரின் போது, வடக்கு போர்னியோவை ஜப்பானியர்கள் ஆக்கிரமித்த காலக் கட்டத்தில், கெனிங்காவ் நகரத்தைத் தங்களின் முக்கிய நிர்வாக மையங்களில் ஒன்றாகப் பயன்படுத்திக் கொண்டனர்.
அந்தக் காலக் கட்டத்தில், கெனிங்காவில் இருந்து சேகரிக்கப்பட்ட இலவங்கப்பட்டை தெனோம் நகரில் இருந்து இரயில் வண்டி வழியாக ஜெசல்டன் (தற்சமயம்: கோத்தா கினபாலு) கொண்டு செல்லப்பட்டது. அங்கு இருந்து இங்கிலாந்து நாட்டிற்கு அனுப்பப்பட்டது, பின்னர் அங்கு இருந்து ஐரோப்பா முழுவதும் விநியோகிக்கப்பட்டு சந்தைப் படுத்தப்பட்டது.
அபின்-அபின் (Apin-Apin) அருகே உள்ள நுந்துனான் (Nuntunan) கிராமம் பிரித்தானிய நிர்வாகத்தின் போது "44" எனும் எண்ணில் அறியப்பட்டது. தெனோம் (Nuntunan) நகரில் இருந்து 44 கி.மீ. தொலைவில் இருந்ததால் அந்த அழைப்பு எண் வழங்கப்பட்டது.
புற இணைப்புகள்
பகுப்பு:மலேசியாவின் மாவட்டங்கள் பகுப்பு:சபா மாநிலத்தின் மாவட்டங்கள்‎
எம். சூரக்குடி ஊராட்சி
'''எம். சூரக்குடி ஊராட்சி' (M. soorakudi Gram Panchayat''), தமிழ்நாட்டின் சிவகங்கை மாவட்டத்தில் உள்ள சிங்கம்புனரி வட்டாரத்தில் அமைந்துள்ளது. இந்த ஊராட்சி, திருப்பத்தூர் சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2660 ஆகும். இவர்களில் பெண்கள் 1409 பேரும் ஆண்கள் 1251 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சென்னைத் துறைமுகம்
சென்னைத் துறைமுகம் (Chennai Port) இந்தியாவின் மிகப்பெரிய துறைமுகங்களுள் ஒன்றாகும். அண்மைக் காலங்களில் முக்கியமான கொள்கலன் துறைமுகமாக மாறியுள்ள இது முன்னர் போக்குவரத்துக்கு உரிய முக்கிய துறைமுகமாகவே விளங்கியது. தமிழ்நாட்டின் பொருளாதார வளர்ச்சிக்கு, சிறப்பாக உற்பத்தித் தொழில் வளர்ச்சிக்கான முக்கிய காரணிகளுள் இதுவும் ஒன்று ஆகும். தற்போது, சிங்கப்பூர், ஆங்காங், சாங்காய், சென்சென் ஆகிய துறைமுகங்களுடன் ஒப்பிடும்போது இது மிகவும் சிறிய துறைமுகமாக இருப்பினும் வரும் ஆண்டுகளில் இது விரிவாக்கப்பட உள்ளது. தற்போது உலகின் 86 வது பெரிய கொள்கலன் துறைமுகமாக உள்ளது மற்றும் ஆண்டுக்கு சுமார் 140 மில்லியன் டன்களாக இதன்திறனை விரிவுபடுத்த திட்டங்கள் உள்ளன.
வரலாறு
தென்னிந்தியாவின் தமிழ் நாடு மாநிலத்தில் உள்ள சென்னைத் துறைமுகம், நூறாண்டுகளுக்கு முன்னர் கட்டப்பட்ட ஒரு செயற்கைத் துறைமுகம் ஆகும். இது கோரமண்டல் கரை எனப்படும் கிழக்குக் கரையோரப் பகுதியில் அமைந்துள்ளது. இதன் தொடக்கப் பகுதிகள், 1861 ஆம் ஆண்டில் கட்டப்படவை ஆகும். ஆனால் 1868 ஆம் ஆண்டிலும், 1872 ஆம் ஆண்டிலும் ஏற்பட்ட சூறாவளியினால் இது பயன்படுத்தப்பட முடியாததாயிற்று. 1876 ஆம் ஆண்டில் "ட" வடிவத் தடைச் சுவருக்கான கட்டுமான வேலைகள் தொடங்கப்பட்டன. ஆனால் 1881 ஆம் ஆண்டில் ஏற்பட்ட சூறாவளி, பெரும்பாலும் நிறைவடைந்த நிலையில் இருந்த துறைமுகத்தை அடித்துச் சென்று விட்டது. இத் துறைமுகம் புதிதாக அமைக்கத்தொடங்கிய 1881 ஆம் ஆண்டையே தொடக்கமாகக் கொண்டு 2007 ஆம் ஆண்டில் சென்னைத் துறை முகத்தின் 125 ஆவது ஆண்டு நிறைவு கொண்டாடப்பட்டது.
இடம் மற்றும் புவியியல்
சென்னைத் துறைமுகம் அமைந்துள்ள பகுதி இந்தியத் துணைக்கண்டத்தின் கிழக்கு கடற்கரைச் சமவெளிகள் என்று அழைக்கப்படும் ஒரு தட்டையான கடலோர சமவெளியில் சென்னை துறைமுகம் வங்காள விரிகுடாவில் இது கோரமண்டல் கரை என்று அழைக்கப்படுகிறது. துறைமுகம் வெப்ப பூமத்திய ரேகையில் அமைந்துள்ளது மற்றும் கரையோரமாகவும் உள்ளது. இது பருவகால வெப்பநிலையில் தீவிர மாறுபாட்டைத் தடுக்கிறது.
புற இணைப்புகள்
பகுப்பு:தமிழ்நாட்டுத் துறைமுகங்கள் பகுப்பு:இந்தியத் துறைமுகங்கள் பகுப்பு:சென்னையின் பொருளாதாரம்
செபலோட்டசு
செபலோட்டசு (Cephalotus) என்பது ஒரு பூச்சி உண்ணும் தாவரம் ஆகும். இத்தாவரம் 'செபலோட்டேசியீ' என்னும் குடும்பத்தைச் சேர்ந்தது. இக்குடும்பத்தில் 'செபலோட்டசு போலிகுலோரிசு' என்ற ஒரு இனம் மட்டுமே தற்போது காணப்படுகிறது. இவை மேற்கு ஆஸ்திரேலியாவில், அல்பேனி என்ற நகரத்தின் சதுப்பு நிலப்பகுதியில் வளர்கிறது. எனவே இதனை 'அல்பேனிச் சாடிச்செடி' எனவும் அழைப்பார்கள். இச்செடிகள் இப்பகுதியில் காணப்படுவதை முதன்முதலில் 'ஜார்ஜ் சவுண்ட்' என்பவர் கண்டறிந்தார்.
செபலோட்டசு என்றால் கிரேக்க மொழியில் 'தலையை உடையது' என்பது பொருளாகும். பூவின் அடிப்பகுதியில் தலைப்பகுதிகொண்ட மயிர்கள் போன்ற அமைப்பு உள்ளதனால் இத்தாவரம் இப்பெயர் பெற்றது.
அமைப்பு
இது ஒரு பல பருவச் செடியாகும். இச்செடி 5 முதல் 8 செ. மீ. உயரம் மட்டுமே வளரக்கூடிய மிகச் சிறிய செடியாகும். இதன் தண்டுப்பகுதி தரையில் ஊர்ந்து செல்லும் மட்டத்தண்டு கிழங்கு வகையைச் சேர்ந்தது. இலைகள் தலையை ஒட்டிப் படர்ந்திருக்கும். இவற்றில் இரண்டு வகையான இலைகள் உள்ளன. உள்வட்டத்தில் பூவின் இதழடுக்கு போல் 4 முதல் 6 இலைகள் உள்ளன. இது நீள்முட்டை வடிவத்தில் அமைந்துள்ளது. இந்த இலைகள் சாதாரண இலைகளைப்போல் சூரிய ஒளியின் மூலம் உணவைத் தயாரிக்கின்றன. இலைகளை ஒட்டி வெளிப்புறத்தில் இலையிலிருந்து மாறுபட்டு சாடியாகவோ, கூஜாவாகவோ இலைகள் உள்ளன. இந்தச் சாடிகள் 2.5 முதல் 5 செ. மீ நீளம் கொண்டவை. இது பச்சை, சிவப்பு கலந்த நீலம், வெள்ளை ஆகிய நிறத்துடன் அமைந்துள்ளன. சாடியின் வாய்ப்பகுதி குழல் போன்று இருக்கும். இதன் மேல் பகுதியில் மூடி அமைந்துள்ளது. இதில் நரப்புகள் சிவப்பு நிறத்தில் அழகாக இருக்கும். இம்மூடி கீழ்நோக்கி இயங்கும் வகையில் அமைந்துள்ளது. குடுவையின் உள் பகுதியில் தண்ணீர் போன்ற திரவம் காணப்படும். குடுவையின் வாய் விளிப்புக்குக் கீழே இளம் பச்சையுடன் கூடிய சிவப்புப் புள்ளிகள் காணப்படுகின்றன. இவ்விடத்தில் இனிப்பான வாசனையுடைய தேன் சுரப்பிகள் உள்ளன. இதற்கடுத்த பகுதி வழுவழுப்பாக இருக்கும். இதை வழுக்குப் பகுதி, சறுக்கும்பகுதி என அழைப்பர். ஜாடியின் உள் பகுதியில் சுரப்பிகள் பளபளக்கும் நிறத்தில் கவர்ச்சியாக இருக்கும். இவை கீழ்நோக்கி வளைந்தும், மிகவும் நீண்டு, அடர்த்தியாகவும், மிகமிக மிருதுவாகவும் இருக்கும். இவை பூச்சிகளை செரிக்கக்கூடிய செரிப்பு நீரைச் சுரக்கின்றன. இது போன்ற சுரப்பி மூடிகள் குடுவையின் அடிப்பகுதியில் காணப்படுவதில்லை.
உணவூட்டம்
சில சமயங்களில் பறக்கும் பூச்சிகள்,குறிப்பாக எறும்புகள் குடுவையின் அழகினால் கவரப்பட்டு, குடுவையின் வாய்ப்புறத்திற்குச் செல்லும். உள்பகுதியில் உள்ள தேன் சுரப்பிகள் மின்னுவதால் தேன் என எண்ணி உள்ளே ஊர்ந்து செல்லும். அங்கே உள்ள வழுக்கும் பகுதியில் இதன் கால் பட்டவுடன் பூச்சி வழுக்கி கீழே விழுந்துவிடும்.பூச்சி மேலே வர முயற்சிக்கும்போது மேலே உள்ள மயிர்கள் தடுக்கின்றன. பிறகு பூச்சிகள் செரிக்கப்படுகின்றன.
இச்செடியின் மையப்பகுதியில் நீண்ட 60 செ.மீ நீளமுடைய காம்பு உள்ளது. இதில் மிகச்சிறிய வெள்ளைப்பூக்கள் உள்ளன. இது பார்ப்பதற்கு கவர்ச்சியாக உள்ளதால் இவற்றை செடிகள் வளர்க்கக்கூடிய கண்ணாடி வீடுகளில் வளர்க்கிறார்கள்.
உசாத்துணை
ஏற்காடு இளங்கோ. ';அதிசயத் தாவரங்கள்', அறிவியல் வெளியீடு. 2002.
மேற்கோள்களும் குறிப்புகளும்
பகுப்பு:ஊனுண்ணித் தாவரங்கள் பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
போர்லாண்ட் டெல்பி
போர்லாண்ட் டெல்பி போர்லாண்ட் மென்பொருள் நிறுவனத்தின் மென்பொருட்களை விருத்தி செய்வதற்கான மென்பொருளாகும். இதன் பத்தாவது பதிப்பான டெல்பி 2006 ஆனது டெல்பி நிரலாக்கல் மொழி மற்றும் சி++ ஆகியவற்றை 32 பிட் விண்டோஸ் இயங்குதளத்தில் ஆதரிக்கின்றது அத்துடன் இது C# மற்றும் மைக்ரோசாப்ட்.நெட்டையும் ஆதரிக்கின்றது.
டெல்பியின் முக்கிய பயன்பாடானது தகவற் தளங்களைக் கையாளவதிலேயே தங்கியுள்ளதெனினும் பொதுவாக அநேகமான மென்பொருள் விருத்தி திட்டங்களிலும் இம் மென்பொருள் பயன்படுத்தப் படுகின்றது. தமிழைக் கணினிகளில் உட்புகுத்துவதில் முன்னோடியான நளினம் மென்பொருளும் டெல்பியிலேயே உருவாக்கப் பட்டுள்ளது.
சரித்திரம்
டெல்பி ஆரம்பத்திலிருந்தே துரித விருதிச் சூழல் மென்பொருளாக வெளிவந்தது. 1995ஆம் ஆண்டு 16 பிட் விண்டோஸ் 3.1 இயங்குதளத்திற்கு வெளிவந்தது. பின்னர் ஒருவருட்டத்தில் 32 பிட் இயங்குதளக் கணினிகளுக்கான டெல்பி 2 வெளிவந்தது. சிலவருடங்களில் இதே பாணியில் C++ பில்டர் மென்பொருளும் வெளிவந்தது.
டெல்பியை ரேபோ பாஸ்கல் ஒருங்கிணைக்கப் பட்ட விருத்திச் சூழலை (IDE) உருவாக்கிய் அண்டர் ஹிஜல்பேக்கே முன்னின்று உருவாக்கினார். 1996 ஆம் ஆண்டு மைக்ரோசாப்ட் இவரை உள்வாங்கும் வரை இவரே போர்லாண்டில் டெல்பி விருத்தித் திட்டங்களிற்கு முன்னின்றார்.
2001 ஆம் ஆண்டு லினக்ஸ் இயங்குதளங்களிற்கான கைலிக்ஸ் என்ற டெல்பிக்கான லினக்ஸ் பதிப்பு உருவாக்கப் பட்டதெனினும் பயனர்களின் ஆர்வக்குறைவால் 3ஆவது பதிப்பிலிருந்து இடைநிறுத்தப் பட்டது.
டெல்பி 6 உடன் விண்டோஸ் மற்றும் லினக்ஸ் இயங்குதளங்களை ஆதரிக்கும் பொதுவான பகுதிகள் சேர்த்துக் கொள்ளப்பட்டன.
டெல்பி 8 ஆனது டிசெம்பர் 2003 வெளிவந்து மைக்ரோசாப்ட்.நெட் ஐ ஆதரிக்கும் வகையில் வெளிவந்தது. இதில் முதற்தடவையாக விஷ்வல் ஸ்ரூடியோ போன்று ஒருங்கிணைக்கப் பட்ட விருத்திச் சூழலானது மாற்றப் பட்டது.
பெயர்க் காரணம்
ஆரம்பதில் தகவற் தளங்களை அணுகுவதற்கு ஓர் மென்பொருளை உருவாகி வந்தனர் அக்காலத்தில் பிரபலமான ஆரக்கிள் தகவற் தளத்தை இணைப்பதற்கு டெல்பி என்ற இரகசியப் பெயருடன் திட்டமானது ஆரம்பிக்கப்பட்டது. இப்பெயரயே பலரும் விரும்பியதால் இது இன்றளவும் டெல்பி என்றே அழைக்கப் படுகின்றது.
வெளியிணைப்புக்கள்
பகுப்பு:நிரல் மொழிகள் பகுப்பு:ஒருங்கிணை விருத்திச் சூழல்கள்
சிறிய சிவப்பு புத்தகம் (ஆல்கஹாலிக்ஸ் அனானிமஸ்)
சிறிய சிவப்பு புத்தகம் (The Little Red Book) என்பது ஏஏ மாநாட்டில் அங்கீகரிக்கப்படாத ஏஏ வின் உறுப்பினர்கள் அதிகம் விரும்பி படித்த புத்தகம் ஆகும், இது முதன்முதலில் வெளியிடப்பட்டபோது அதன் சிவப்பு மற்றும் மஞ்சள் நிற அட்டையின் காரணமாக பெரிய சிவப்பு புத்தகம் என்றும் அழைக்கப்பட்டது; பெரிய புத்தகத்தின் அட்டைப்படம் 1955 இல் இரண்டாவது பதிப்பில் நீல நிறமாக மாறியது.
உண்மையான தலைப்பு பன்னிரண்டு வழிமுறைகள்: ஆல்கஹாலிக்ஸ் அனானிமஸின் பன்னிரண்டு வழிமுறைகள் திட்டத்தின் விளக்கம். பெரிய சிவப்பு புத்தகம்  ஏஏ இணை நிறுவனர் மருத்துவர் பாப் விரும்பி மற்றவர்களையும் படிக்க வலியுறுத்தினார். இந்த புத்தகத்தின் தலைப்பு பின்னர் 1949ஆம் ஆண்டில் 5 வது பதிப்பில் சிவப்பு புத்தகம் ஆனது.
மூன்று தனித்தனி பதிப்புகள் உள்ளன:
இப்புத்தகங்களை ஹேசல்டன் அறக்கட்டளை வெளியிட்டுள்ளது.
குறிப்புகள்
பகுப்பு:நூல்கள் பகுப்பு:சுய உதவிப் புத்தகங்கள்
எண்ணுபெயர் புணர்ச்சி
தமிழில் எழுதப்படும் எண்ணுபெயர் சொற்கள் மற்றொரு சொற்களுடன்  இணைவது எண்ணுப்பெயர் புணர்ச்சியாகும்.
என்னும் அடிப்படையில் அமையலாம்
இதற்கான புணர்ச்சியின் இலக்கணம் பவணந்தி முனிவர் இயற்றிய நன்னூலில் விதி 188 முதல் 199 வரை விளக்கப்பட்டுள்ளது.
விதிகள்
ஒன்று முதலெட் டீறா மெண்ணுண்
முதலீ ரெண்முத னீளு மூன்றா
றேழ்குறு கும்மா றேழல் லவற்றின்
ஏகு மேற்புழி யென்மனார் புலவர்"
விளக்கம்
எண்ணுபெயரும்,நிறைப்பெயரும்,அளவுப்பெயரும்,பிற பெயரும் வருமொழியாக வரும் போது நிலைமொழியாக நின்ற ஒன்று முதல் எட்டு வரையுள்ள சொற்களில்,
மூன்று,ஆறு,ஏழு ஆகியவை முதலெழுத்து குறுகும், என்பதாகும்,
எ.கா -
ஒன்று + ஊர் = ஓரூர்
இரண்டு + ஆயிரம் = ஈராயிரம்
மூன்று + மருந்து = மும்மருந்து
நான்கு + படை = நாற்படை
ஐந்து + வகை = ஐவகை
ஆறு + பத்து = அறுபது
ஏழு + கடல் = ஏழ்கடல்
கருவி நூல்
நன்னூல் மூலமும் விருத்தியுரையும் (அ.தாமோதரன் அவர்களின் பதிப்பு) உலகத் தமிழாராய்ச்சி நிறுவனம்
காரியாபட்டி வட்டம்
காரியாபட்டி வட்டம் (Kariapatti Taluk), தமிழ்நாட்டின், விருதுநகர் மாவட்டத்தில் உள்ள 10 வட்டங்களில் ஒன்றாகும். இந்த வட்டத்தின் தலைமையகமாக காரியாபட்டி நகரம் உள்ளது. இந்த வட்டத்தின் கீழ் 107 வருவாய் கிராமங்கள் உள்ளன. காரியாப்பட்டி ஊராட்சி ஒன்றியம் இவ்வட்டத்தில் உள்ளது.
மக்கள்தொகை பரம்பல்
2011 ஆம் ஆண்டு மக்கள் தொகை கணக்கெடுப்பின்படி இவ்வட்டம் 105,428  மக்கள்தொகை கொண்டது. மக்கள்தொகையில் 52,993 ஆண்களும், 52,435 பெண்களும் உள்ளனர். 28,032 குடும்பங்கள் கொண்ட இவ்வட்ட மக்கள்தொகையில் 70.4% மக்கள் கிராமப்புறங்களில் வாழ்கின்றனர். இவ்வட்டத்தின் எழுத்தறிவு 76.31% மற்றும் பாலின விகிதம் 1,000 ஆண்களுக்கு,  989 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை  ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 956 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 25,128 மற்றும் 5 ஆகவுள்ளனர். மக்கள்தொகையில் இந்துக்கள் 95.76%, இசுலாமியர்கள் 1.63%, கிறித்தவர்கள் 2.49% மற்றும் பிறர் 0.13% ஆகவுள்ளனர்.
மேற்கோள்கள்
பகுப்பு:விருதுநகர் மாவட்ட வட்டங்கள்
பன்னாட்டுக் கதிரியல் மாநாடு
பன்னாட்டுக் கதிரியல் மாநாடு (International congress of Radiology) என்பது கதிரியல் துறை மருத்துவர்கள் கூடி எண்ணங்களைப் பரிமாறிக் கொள்ள வாய்பான ஒரு மாநாடாகும். இந்த அமைப்பின் முதல் மாநாடு 1925-ல் இலண்டன் மாநகரில் நடைபெற்றது. மூன்றாண்டுகளுக்கு ஒரு முறை கூடிற்று. அடுத்த இரண்டாவது மாநாடு 1928-ல் ஸ்டாக்கோமில் நடந்தேறியது. 1953 -ம் வருடம் வரையிலும் மாநாட்டினை ஏற்பாடு செய்யும் நாட்டின் கதிரியல் கழகம் பொறுப்பேற்றது.
இரண்டாவது மாநாட்டில் (1928)மூன்று புதுக் கழகங்கள் தோற்றுவிக்கப்பட்டன.அவையாவன,
இராண்ஜனால் எக்சு கதிர்கள் கண்டுபிடிக்கப்பட்ட சில நாள்களிலேயே அவை மருத்துவத்தில் பெரிதும் பயன்படத் தொடங்கின. பலநாடுகளிலும் கதிரியல் கழகங்கள் தோன்றின. முதல் உலகப் போரின் முடிவில் எக்சு கதிர்களின் செறிவை அளவிட பல அலகுகள் பரிந்துரைக்கப்பட்டாலும் ஒருமித்தக் கருத்து எட்டப்படவில்லை.
1953 க்குப் பிறகு எல். எசு. டெய்லரின் சீரிய முயற்சியால் மாநாடு பத்துயிர் பெற்றது. இன்றளவும் சிறப்பாகச் செயல்பட்டு வருகிறது.
பகுப்பு:ஊடுகதிரியல் பகுப்பு:அனைத்துலக அறிவியல் நிறுவனங்கள் பகுப்பு:மாநாடுகள் பகுப்பு:இலாபநோக்கற்ற நிறுவனங்கள் பகுப்பு:நியமங்கள் உருவாக்கும் நிறுவனங்கள்
காடி குத்தா
மேற்கோள்கள்
பகுப்பு:இந்தியாவில் தோன்றிய நாய் இனங்கள்
அம்மன் கூத்து
என்பது, அம்மனைப் போல் வேடம் புனைந்து ஆடுவதாலும், அம்மன் கோவில்களில் ஆடுவதாலும் அம்மன் கூத்து எனப் பெயர்பெற்றதோர் கூத்தாகும். இக்கூத்து கணியான் கூத்திற்கு, துணை ஆட்டமாகவும் கருதப்படுகிறது. இக்கூத்து பல மாவட்டங்களில் பெரிதும் விரும்பப்படுகிறது. இக்கலை, சடங்கு சார்ந்ததாகவும், அம்மனின் அருளைக் காட்டுவதாகவும் அமையும் ஒன்றாகும். அம்மன் கூத்து, இன்றும் நடைமுறையில் நிகழ்த்தப்படுவதாகும்.
நிகழ்த்துநர்
நன்றி: தினத்தந்தி, ஜனவரி 21, 2013
மேற்கோள்கள்
பகுப்பு:தமிழர் நாட்டுப்புறவியல் பகுப்பு:தமிழர் ஆடற்கலைகள் பகுப்பு:கூத்து
கோகுலதாசி
கோகுலதாசி (Gokuladasi) 1948ஆம் ஆண்டு வெளிவந்த தமிழ்த் திரைப்படமாகும். இளங்கோவன் எழுத்தில், கே. சுப்பிரமணியம் இயக்கத்தில் வெளிவந்த இத்திரைப்படத்தில் கொன்னப்ப பாகவதர், என். கிருஷ்ணமூர்த்தி, லலிதா, பத்மினி மற்றும் பலரும் நடித்திருந்தனர்.
கதை
காமரூபன் (ஹொன்னப்ப பாகவதர்) என்ற அரசன் தனது முற்பிறவியில் பார்வதி தேவியின் சாபத்தின் காரணமாக, கோகுலம் நகரத்தில் நகைக்கடைக்காரராக பிறந்து வாழ்ந்து வருகிறார். அவருக்கு அந்நகரத்திலுள்ள தேவதாசி அனுராதாவின் (ராஜம்மா) மீது நாட்டமுள்ளது. மற்றொருபுறம், அனுராதா, தனது முந்தைய பிறப்பில் பார்வதி தேவி மீது பக்தி கொண்ட பாடகி மற்றும் நடன கலைஞராகவும் இருந்துள்ளார். ஒரு சமயம், நாரதரை (ஹொன்னப்ப பாகவதர் ) அவமானபடுத்தியதற்காக அவரால் சபிக்கப்பட்டு, மறுபடியும் அனுராதாவாக பிறந்தார். அனுராதா தனது முந்தைய பிறப்பு ஞாபகங்களை உணராதிருப்பதை கண்டு பாகவதர் அவருக்கு அதை நினைவு படுத்த முயற்சிக்கிறார். இந்த விவகாரத்தை தீர்ப்பதற்கு, பகவான் கிருட்டிணன் (பத்மினி) கொண்டு செல்லும் வழிமுறைகள் நகைச்சுவையாகவும், தேவதாசியின் சாபத்தை போக்குவதை நோக்கியும் கதை செல்கிறது.
நடிப்பு
பிலிம் நியூஸ் ஆனந்தன் மற்றும் தி இந்து தகவல் தொகுப்பிலிருந்து பெறப்பட்டது.
படத்தயாரிப்பு
கே. சுப்பிரமணியம் தன்னுடைய மெட்ராஸ் யுனைட்டட் ஆர்டிஸ்ட்ஸ் கார்ப்பரேஷன் என்ற தனக்கு சொந்தமான நிறுவனம் மூலம் தயாரித்து இயக்கியுள்ளார்  கதை, வசனம் இளங்கோ என்பவருடன் இணைந்து இவரும் எழுதியுள்ளார். நெப்டியூன் ஸ்டுடியோஸில் படத்திற்கான முதன்மை புகைப்படம் எடுக்கப்பட்டது. திரைப்படத்தின் இணை இயக்குநர்களில் ஒருவர் எல். கிருஷ்ணன் ஆவார், இவர் பின்னாளில், மலேசிய திரைப்படவரலாற்றில் ஒரு முக்கிய திரைப்பட தயாரிப்பாளராக ஆனார். தடுக் என்ற கௌரவத்தையும் பெற்றார்..
ஒலித் தொகுப்பு
எஸ். வி. வெங்கட்ராமன் அவர்கள் பாடல்களுக்கு இசைக்க பாபநாசம் சிவன் மற்றும் ராஜகோபால் அய்யர் இருவரும் பாடல்களை எழுதியுள்ளனர்.
விமர்சனம்
திரைப்பட வரலாற்றாசிரியர் ரண்டர் கை, கோகுலதாசி ,திருவாங்கூர் சகோதரிகளின் மகிழ்ச்சியான இசை, பாடல் மற்றும் நடனங்களை நினைவுபடுத்தியது, ராஜம்மா, ஹொன்னப்ப பகவதார் மற்றும் டி. ஆர். ராமச்சந்திரன் ஆகியோரின் நடிப்பு நன்றாக இருந்தது என எழுதியுள்ளார்.
மேற்கோள்கள்
பகுப்பு:1948 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:இந்திய நாடகத் திரைப்படங்கள் பகுப்பு:கே. சுப்பிரமணியம் இயக்கிய திரைப்படங்கள்
தரவுக்கணம்
பண்புகள்
பொதுவாக நாம் தரவுக்கணத்தின் பண்புகளாக பின்வரும் மூன்றை குறிப்பிடலாம்:
பரிமாணம் (Dimensionality)
பரிமாணம் என்பது தரவுக்கணத்தில் உள்ள தரவுப் பொருள் எத்தனை இயற்பண்புகளை கொண்டுள்ளது என்பதை குறிக்கிறது.
ஸ்பார்சிட்டி (Sparsity)
ஸ்பார்சிட்டி என்பது தரவுகளில் பூஜ்யம் இல்லாத மதிப்புக்களின் எண்ணிக்கையை குறிக்கும். இது குறிப்பிடத்தக்க வகையில் கணக்கிடுதல் நேரத்தையும் சேமிப்பையும் மிச்சப்படுத்துகிறது.
நுணுக்கம் (Resolution)
தரவுக்கணத்தின் நுணுக்கத்தை பொறுத்து தரவின் பண்புகள் வேறுபடும்.தரவுக்கணத்தின் நுணுக்கம் கரடுமுரடனதாக இருந்தால் தரவின் அமைப்பை அறிய முடியாது.
பொது பயன்பாட்டு தரவுக்கனங்கள்
பொது பயன்பாட்டு தரவுக்கனங்களின் தொகுப்புகள் பொதுவாக ஆராய்ச்சி நோக்கங்களுக்காகவும், கற்பதற்காகவும் இலவசமாக கிடைக்கும் தரவுக்கனங்கள் ஆகும்.
மேற்கோள்கள்
பகுப்பு:தரவுத்தளங்கள்
பம்மல் அர்க்கீசுவரர் கோயில்
அர்க்கீசுவரர் கோயில் என்பது இந்திய தீபகற்பத்தின் தமிழ்நாடு மாநிலத்தில் செங்கல்பட்டு மாவட்டத்தின் பம்மல் புறநகர்ப் பகுதியில் அமைந்துள்ள ஒரு சிவன் கோயில் ஆகும்.
கடல் மட்டத்திலிருந்து சுமார் 57 மீட்டர் உயரத்தில் அமைந்துள்ள பம்மல் அர்க்கீசுவரர் கோயிலின் புவியியல் ஆள்கூறுகள், 12.9721°N, 80.1327°W ஆகும்.
இக்கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிறது.
அர்க்கீசுவரர் சன்னதியுடன், அமிர்தாம்பிகை, விஷ்ணு, பிரம்மா, காசி விசுவநாதர், காசி விசாலாட்சி, தட்சிணாமூர்த்தி, சண்டிகேசுவரர், லிங்கோத்பவர், துர்க்கை, நர்த்தன விநாயகர், விநாயகர், வள்ளி தெய்வானை சமேத முருகன், கால பைரவர், நவக்கிரக சன்னதிகள் இக்கோயிலின் அம்சங்களாகும்.
வெளி இணைப்புகள்
பகுப்பு:செங்கல்பட்டு மாவட்டத்திலுள்ள சிவன் கோயில்கள்
நஜ்மா அமீது
நஜ்மா அமீது (ஆங்கிலம்: Najma Hameed; )(18 மார்ச் 1944 - 2 டிசம்பர் 2022) என்பவர் பாகிஸ்தான் அரசியல்வாதி ஆவார். இவர் 2009 முதல் 2021 வரை பாக்கித்தான் முஸ்லீம் லீக்கை பிரதிநிதித்துவப்படுத்தி பாக்கித்தானின் பேரவை உறுப்பினராக பணியாற்றினார்.
அரசியல் வாழ்க்கை
2015 பாக்கித்தான் பேரவைத் தேர்தலில் பெண்களுக்கு ஒதுக்கப்பட்ட இடத்தில் பாக்கித்தான் முஸ்லீம் லீக் வேட்பாளராக பாக்கித்தான் பேரவைக்கு அமீது மீண்டும் தேர்ந்தெடுக்கப்பட்டார்.
இறப்பு
அமீது 2 திசம்பர் 2022 அன்று தனது 78வது வயதில் காலமானார்.
மேற்கோள்கள்
பகுப்பு:2022 இறப்புகள் பகுப்பு:1944 பிறப்புகள் பகுப்பு:பாக்கித்தானியர்கள்
சேத்துமான்
சேத்துமான் (Seththumaan) 2022 ஆம் ஆண்டு வெளிவந்த ஓர் இந்திய தமிழ் மொழி நாடகத் திரைப்படமாகும். தமிழ் என்ற அறிமுக இயக்குநரால் எழுதி இயக்கப்பட்டுள்ளது. எழுத்தாளர் பெருமாள் முருகன் எழுதிய வறுகறி என்ற சிறுகதையின் முழுநீள திரைப்பட வடிவமே சேத்துமான் திரைப்படமாகும். இத்திரைப்படத்தில் மாணிக்கம், அசுவின், பிரசன்னா பாலச்சந்திரன் மற்றும் சாவித்திரி ஆகியோர் நடித்துள்ளனர். 2022 ஆம் ஆண்டு மே மாதம் 27 ஆம் தேதியன்று திரைப்படம் வெளியிடப்பட்டது.
நடிகர்கள்
பூச்சியாக மாணிக்கம்
வெள்ளையனாக பிரசன்னா பாலச்சந்திரன்
சாவித்திரி
ரங்கனாக அருள் குமார்
கதை
நாமக்கல் மாவட்டத்தின் ஒரு சிறிய கிராமத்தில் கதை நிகழ்கிறது. தாத்தா பூச்சியப்பனின் அரவணைப்பில் வளர்கிறான் 10 வயது சிறுவன் குமரேசன். அவனை நன்கு படிக்கவைத்து ஆளாக்க விரும்புகிறார் ஒடுக்கப்பட்ட வகுப்பை சேர்ந்த பூச்சியப்பன். கூடை பின்னி விற்கும் அவர், ஊர் மிராசுவான வெள்ளையனுக்கு எடுபிடி வேலையும் செய்கிறார். சேத்துமான் பன்றிக் கறி சாப்பிட விரும்பும் மிராசு அதற்காக ஆள் சேர்க்கிறார். ஒரு பன்றியை வாங்கி, அதை கொன்று, அதன் மாமிசத்தை நண்பர்களுடன் பங்கு பிரித்துக்கொள்ள திட்டமிடுகிறார். அந்த நாளும் வருகிறது. பூச்சியப்பனும், பேரன் குமரேசனும் அந்த நாளை எப்படி எதிர்கொண்டனர் என்பது கதையாகும்.
தயாரிப்பு
சேத்துமான் திரைப்படம் தமிழ் என்பவரை இயக்குனராக அறிமுகப்படுதுகிறது. முன்னதாக இவர் பட்டாளம் (2009), பிரியாணி (2013) போன்ற படங்களில் உதவி இயக்குநராக பணியாற்றியுள்ளார். பல திரைக்கதைகளை எழுதிய இயக்குநர் தமிழால் அவற்றை வெற்றிகரமாக திரைப்படங்களாக்க முடியவில்லை. ஒழிவுதிவசதே காளி (2015) என்ற மலையாளத் திரைப்படத்தைப் பார்த்த பின்னர் குறைந்த செலவிலும் திரைப்படங்களை உருவாக்க முடியும் என்று நம்பிக்கை கொண்டார். தமிழ் எழுத்தாளர் பெருமாள் முருகனின் சிறுகதையான வறுகறியை அடிப்படையாகக் கொண்டு சேத்துமானை உருவாக்கியுள்ளார். ஒரு தாத்தா மற்றும் அவரது பேரனின் உறவை திரைப்படம் பேசுகிறது. அதே நேரத்தில் சாதி மற்றும் இறைச்சியின் அரசியலையும் கூர்மையாகப் பார்க்கிறது.
6 லட்சம் ரூபாய் செலவில் படத்தைத் தயாரித்து முடித்துவிடலாம் என்று தமிழ் திரைப்படத்தை தொடங்கினார். ஆனால் இப்பணத்தால் புகைப்படக் கருவி போன்ற உபகரணங்களின் வாடகைச் செலவைக் கூட சமாளிக்க முடியவில்லை. நிதி உதவிக்காக இயக்குநர் பா.ரஞ்சித்தை அணுகினார். அவரும் திரைப்படத்தை தயாரிக்க உதவினார்.
சேத்துமான் திரைப்படம் வெளியாவதற்கு முன்பே, கேரளாவின் பன்னாட்டுத் திரைப்பட விழா மற்றும் சென்னை பன்னாட்டுத் திரைப்பட விழா உள்ளிட்ட திரைப்பட விழாக்களில் திரையிடப்பட்டு பாராட்டுகளைப் பெற்றது.
விமர்சனங்கள்
சோனிலைவ் நிறுவனம் சேத்துமான் திரைப்படத்தை 27 மே 2022 அன்று வெளியிட்டது. புத்திசாலித்தனமாக எழுதப்பட்ட உரையாடல்கள் சேத்துமானின் சிறப்பம்சங்களில் ஒன்றாகும் என தி நியூ இந்தியன் எக்சுபிரசு செய்தித்தாள் திரைப்படத்திற்கு ஒரு நேர்மறையான மதிப்பாய்வை வழங்கியது. உணவு மற்றும் அரசியலைச் சார்ந்த ஒரு திரைப்படத்தில் தமிழ் இயக்குனராக அறிமுகமாகியுள்ளார் எனவும் உணவு அரசியலில் ஒரு கடினமான படம் சேத்துமான் என்றும் பத்திரிகைகள் சேத்துமான் திரைப்படம் பற்றி குறிப்பிட்டுள்ளன.
மேற்கோள்கள்
பகுப்பு:2022 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சிறுகதையை அடிப்படையாக கொண்ட திரைப்படங்கள்
வண்ணார்பண்ணை நாவலர் சைவப்பிரகாச வித்தியாசாலை
இலங்கையின் வடபகுதியிலுள்ள யாழ் நகர மத்தியிலிருந்து சுமார் ஒரு மைல் தூரத்தில், காங்கேசந்துறை வீதி, நாவலர் வீதிச் சந்தியில் அமைந்துள்ளது வண்ணார்பண்ணை நாவலர் சைவப்பிரகாச வித்தியாசாலை. பிரித்தானியர் ஆட்சியின்போது, அவர்களால் அமைக்கப்பட்ட கல்வி நிறுவனங்கள், ஆங்கில, கிறிஸ்தவப் பின்னணியிலேயே கல்வி கற்பித்து வந்தன. இதனால் சைவ சமயமும், தமிழ் மொழியும் தாழ்ச்சி அடையும் நிலைமையை உணர்ந்த ஆறுமுக நாவலர் இப் பாடசாலையை நிறுவினார்.
இவற்றையும் பார்க்கவும்
பகுப்பு:யாழ்ப்பாண மாவட்டப் பாடசாலைகள்
குருக்கள்பட்டி திருவடியம்மன் கோயில்
குருக்கள்பட்டி திருவடியம்மன் கோயில் தமிழ்நாட்டில் திருநெல்வேலி மாவட்டம், குருக்கள்பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் திருவடிவுடைய அம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. பங்குனி மாதம் உத்திரத் திருவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருநெல்வேலி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
திருவாரூர் பழனியாண்டவர் கோயில்
திருவாரூர் பழனியாண்டவர் கோயில் தமிழ்நாட்டில் திருவாரூர் மாவட்டம், திருவாரூர் என்னும் ஊரில் அமைந்துள்ள முருகன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பழணியாண்டவர் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி வழிபாடு நடக்கிறது. ஐப்பசி மாதம் கந்தசஷ்டி முக்கிய திருவிழாவாக நடைபெறுகிறது. கார்த்திகை,வைகாசி மாதம் மாதாமாதம், வைகசி விசாகம் திருவிழாவாக நடைபெறுகிறது.
மேற்கோள்கள்
பகுப்பு:திருவாரூர் மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பாயில் வெப்பநிலை
வெப்பவியக்கவியலில், பாயில் வெப்பநிலை (Boyle temperature) என்பது நல்லியல்பற்ற வளிமம் ஒன்று இலட்சிய வளிமமாகத் தொழிற்படும் போது அதன் வெப்பநிலை ஆகும். அழுத்தக் காரணி (compressibility factor) Z, 1 ஆக இருக்கும் போது, பாயில் வெப்பநிலை T_b பின்வருமாறு தரப்படும்:
சாதாரண வளிமங்கள் பாயில் விதிப்படி செயல்படுவதில்லை. வெப்பநிலை மாறாது இருக்கும் போது ஒரு வளிமத்தின் கன அளவு அதன் அழுத்தத்திற்கு எதிர்விகிதத்தில் இருக்கும் என்பது பாயில் விதியாகும். இவ்விதியிலிருந்து வளிமங்கள் சிறிது மாறுபடுகின்றன. ஆனால் ஒரு குறிப்பிட்ட வெப்பநிலையில் ஒவ்வொரு வளிமமும் பாயில் விதிப்படிச் செயல்படுகின்றன. இந்த வெப்பநிலையே பாயில் வெப்பநிலை ஆகும்.
இலவு நரேந்திரநாத்து
இலவு நரேந்திரநாத் (Lavu Narendranath) ஓர் இந்திய எலும்பியல் அறுவை சிகிச்சை நிபுணராவார். மருத்துவ ஆராய்ச்சியாளராகவும் ஐதராபாத்திலுள்ள நிசாம் மருத்துவ அறிவியல் நிறுவனத்தின் இயக்குனராகவும் இருந்தார்.
தொழில்
மருத்துவப் பாடத்தில் பட்டமும், முதுகலைப் பட்டமும் பெற்றபின்னர் நரேந்திரநாத்  நிசாம் மருத்துவ அறிவியல் நிறுவனத்தில் சேர்ந்தார். 2013 ஆம் ஆண்டு ஆகத்து 31 வரை நிறுவனத்தின் துணைத் தலைவராக தனது மேலதிக பதவி நிறைவு பெறும் வரை அங்கு பணியாற்றினார். தொடர்ந்து இயக்குநராகப் பணியைத் தொடரும்படி நிறுவனம் இவரிடம் கேட்டுக் கொண்டது. இந்நியமனத்திற்கு எதிராக தொடரப்பட்ட வழக்கு தோல்வி அடைந்ததால் இவர் தன் பணியை தொடர்ந்து வருகிறார். நரேந்திரநாத்தின் பதவிக்காலத்தில் நிறுவனம் பல முன்னேற்றங்களைக் கண்டுள்ளது. போலியோ பாதிப்புக்குள்ளான நபர்கள் மற்றும் உறுப்புத் துண்டிக்கப்பட்டவர்களுக்கான மிகக் குறைந்த எடை கொண்ட செயற்கைக் கால்களை உருவாக்கும் திட்டத்தில் புகழ்பெற்ற விஞ்ஞானியும் இந்தியாவின் முன்னாள் குடியரசுத் தலைவருமான  அப்துல் கலாமுடன் இணைந்து இவர் பணியாற்றியுள்ளார். இந்திய மருத்துவத்துறையில் நரேந்திரநாத் ஆற்றிய சீறிய பணிகளுக்காக இந்திய அரசு நான்காவது உயர் குடிமக்கள் விருதான பத்மசிறீ விருதை 2005 ஆம் ஆண்டு இவருக்கு வழங்கி சிறப்பித்தது.
மேற்கோள்கள்
பகுப்பு:வாழும் நபர்கள் பகுப்பு:பத்மசிறீ விருது பெற்றவர்கள் பகுப்பு:இந்திய மருத்துவர்கள் பகுப்பு:தெலுங்கு மக்கள்
ரெடிப்.காம்
ரெட்டிஃப்.காம் என்பது இணைய வழி செய்தி, பொழுதுபோக்கு மற்றும் வணிக கொள்முதல் தலைவாயிலாகும். இது 1996 இல் "இணையத்தில் ரெட்டிஃப்" என துவங்கப்பட்டது. இதன் தலைமையகம் இந்தியாவின் மும்பையில் அமைந்துள்ளதுடன் அலுவலகங்கள் புதுதில்லி மற்றும் அமெரிக்காவின் நியூயார்க் நகரத்தில் அமைந்துள்ளன.
அலெக்சா தரவரிசைப்படி ரெடிப் 11வது இந்திய வலைவாயிலாக உள்ளது. 316 இற்கும் அதிகமான ஊழியர்களைக் கொண்டுள்ளது. ரெடிப்.காம் இன் மில்லியன் கணக்கான வருகுனர்களில் 89.1% ஆனோர் இந்தியாவிலிருந்தும், எஞ்சியோர் முதன்மையாக ஐக்கிய அமெரிக்கா (3.4%) மற்றும் சீனாவிலிருந்து வருகின்றனர்.
கே. சி. பழனிச்சாமி (கரூர்)
'''கே. சி. பழனிச்சாமி''', 2004-ஆம் ஆண்டில் பதினான்காவது மக்களவை இந்திய நாடாளுமன்ற மக்களவை உறுப்பினராக கரூர் மக்களவைத் தொகுதியிலிருந்து திமுக சார்பில் தேர்ந்தெடுக்கப்பட்டவர். இவர் 2011 சட்டமன்றத் தேர்தலில் அரவக்குறிச்சி சட்டமன்ற தொகுதியிலிருந்து தமிழ்நாடு சட்டமன்ற உறுப்பினராக தேர்ந்தெடுக்கப்பட்டவர். இவர் 1986 முதல் 1991 முடிய கரூர் நகராட்சி மன்றத் துணைத்தலைவராக செயல்பட்டார்.
திமுக சொத்துப் பாதுகாப்புக்குழு உறுப்பினராக உள்ள கே. சி. பழனிச்சாமி, வங்கிகளிடமிருந்து வாங்கிய கடனை திருப்பிச் செலுத்த முடியாத காரணத்தால், இவர்  வங்கிக் கடனுக்காக அடமானம் வைத்த ரூபாய் 197.79 கோடி மதிப்புள்ள சொத்துகளை விற்பனை செய்வதாகக் கோவை பாரத ஸ்டேட் வங்கி அறிவித்துள்ளது.
ரேச்சேல் கார்சன்
கார்சன் ஐக்கிய அமெரிக்க நாட்டின் மீன் மற்றும் வனவாழ்வுயிர் சேவையில் உயிரியலாளராக தமது பணிவாழ்வைத் தொடங்கினார். 1950களில் முழுநேர இயற்கை எழுத்தாளராக மாறினார். 1951ஆம் ஆண்டு வெளியான அவரது புத்தகம் த சீ அரௌண்ட் அஸ் (The Sea Around Us)-நம்மைச் சுற்றியுள்ள கடல், அவருக்கு புகழையும் பணத்தையும் பெற்றுத் தந்தது. பிறவி எழுத்தாளராக காணப்பட்ட அவரது அடுத்த நூல், அண்டர் த சீவின்ட் - கடற்காற்றின் கீழேயும் பெரும் வரவேற்பைப் பெற்றது. இந்நூல்கள் கடல்வாழ் உயிரினங்கள்,கடற்கரையிலிருந்து மேற்கடல்,ஆழ்கடல் வரை, பற்றிய தகவல்களை ஆராய்ந்தது.
கே. சி. பழனிச்சாமி (கரூர்)
மேற்கோள்கள்
பகுப்பு:14வது மக்களவை உறுப்பினர்கள் பகுப்பு:தமிழ்நாடு சட்டமன்ற உறுப்பினர்கள் பகுப்பு:கரூர் மாவட்ட நபர்கள் பகுப்பு:தமிழகத் தொழிலதிபர்கள் பகுப்பு:வாழும் நபர்கள் பகுப்பு:திராவிட முன்னேற்றக் கழக அரசியல்வாதிகள் பகுப்பு:1935 பிறப்புகள்
ரேச்சேல் கார்சன்
1950களில் கார்சன் இயற்கை பாதுகாப்பு மற்றும் சுற்றுச்சூழல் குறித்தும் செயற்கை பூச்சிக்கொல்லிகளின் தீந்தாக்கம் குறித்தும் கவனம் செலுத்தலானார். இதன் அடிப்படையில் அவர் எழுதிய சைலண்ட் இசுபிரிங் - மௌன வசந்தம் என்ற நூல் அமெரிக்கர்களிடம் பெரும் விழிப்புணர்வை ஏற்படுத்தியது. இதனால் தேசிய பூச்சிக்கொல்லிகள் குறித்த கொள்கைகள் மீளாய்வு செய்யப்பட்டு டி.டி.டீயும் பிற பூச்சிக்கொல்லிகளும் தடை செய்யப்பட்டன. மேலும் இந்நூலின் தாக்கத்தால் ஐக்கிய அமெரிக்க சுற்றுச்சூழல் பாதுகாப்பு முகமை ஏற்படுத்தப்பட்டது.
குடியரசுத் தலைவர் ஜிம்மி கார்டர் விடுதலைக்கான குடியரசுத் தலைவர் பதக்கத்தை மறைவிற்குப் பிறகு அவருக்கு வழங்கினார்.
இளமையும் கல்வியும்
ரேச்சேல் கார்சன் அவர்கள் ஐக்கிய அமெரிக்க மாநிலமான பென்சில்வேனியாவில், ஸ்பிரிங்டேல் (Springdale) எனும் இடத்தில் 1907 ஆம் ஆண்டு மே மாதம் 27 ஆம் திகதி ஒரு விவசாயக்குடும்பத்தில் பிறந்தார். இவர் பிட்ஸ்பர்கின் அருகிலுள்ள அல்லேக்கேனி நதிக்கு (Allegheny River) அண்மித்த இடத்திலேயே இவர்களது குடும்பம் வாழ்வாதாரம் செய்தது. கார்சன் சிறுவயதிலேயே வாசிக்கும் பழக்கத்தை கொண்டிருந்தார், வாசிப்பதை பெரிதும் விரும்பினார். அதுமட்டுமன்றி கார்சன் இளம் வயதிலேயே ஒரு திறமையான எழுத்தாளராகக் காணப்பட்டார்.
கார்சன் தனது 65 ஏக்கர் வயலை ஆய்வு செய்வதிலேயே அதிக நேரத்தை செலவழித்தார். அவர் எட்டு வயதிலேயே மிருகங்களுடன் சம்பந்தப்பட்ட சிறு சிறு கதைகளையெல்லாம் எழுதியுள்ளார், அத்துடன் அவருடைய முதல் கதை அவர் பதினொருவயதில் இருக்கும் போதே வெளியிடப்பட்டது. கார்சன் தனது முதல் கதை வெளிவந்த St. Nicholas எனும் சஞ்சிகையை விரும்பி வாசிக்கத் தொடங்கினார். கார்சன் உயர் பள்ளியில் நாற்பத்து நான்கு மாணவர்களிலும் முதல் இடம் வகித்து பட்டத்தையும் பெற்றுக்கொண்டார்.
அவர் பெண்களுக்கான பென்சில்வேனியாப் பல்கலைகழகத்தில் ஆங்கிலத்தைத்தான் கற்றார், எனினும் அவருடைய விருப்பமான பாடமான உயிரியலை கறக விரும்பி 1928 ஆம் ஆண்டு சனவரி மாதத்தில் உயிரியலுக்கு மாறினார். பள்ளி மாணவர்களுக்கான பத்திரிகையில் தனது ஆக்கங்களையும் வெளியிட்டார். இவ்வாறு அவரது கல்வி வாழ்க்கை முடிந்தது.
உயிரியலாளராக தொழில் செய்யும் போது
கார்சன் கல்வி கற்ற உயர்பள்ளியில் உயிரியல் பாடம் கற்பித்த ஆசிரியரின் உதவியுடன் அமெரிக்கக் கடற்றொழில் பணியகத்தில் பகுதி நேர வேலையில் ஈடுபட்டார். இங்கு இவர் கல்வியோடு சம்பந்தப்பட்ட விடயங்கை ஒலிபரப்பும் வானொலி நிலையத்தில் Romance Under the Waters  எனும் ஒரு கட்டுரையை வெளியிட்டார். அது ஒரு வருடத்தில் ஒவ்வொரு வாரமும் ஏழு நிமிட நிகழ்ச்சியாக ஓடியது. அந்நிகழ்ச்சி நீர்நிலை வாழ்வைப்பற்றியதாகும். (மீன்களைப் பற்றிய). அந்நிகழ்ச்சியை கார்சன் அவர்கள் மக்கள் மத்தியில் மீன்களைப் பற்றிய அறிவை கூட்டவேண்டும் எனும் நோக்கிலேயே வெளியிட்டார். அமெரிக்கக் கடற்றொழில் பணியகத்தில் கார்சன் செய்யும் வேலையை முன்னிருந்தவர்களால் அவ்வளவு நன்றாகச் செய்ய முடியவில்லை என்பது குறிப்பிடத்தக்கது. மீண்டும் marine life in the Chesapeake Bay எனும் தலைப்பில் கட்டுரைகளை உள்ளூர் பத்திரிகைகளுக்கும் இதழ்களுக்கும் வழங்கினார்.
கார்சன் தொழில் புரிந்த அமெரிக்கக் கடற்றொழில் பணியகத்தின் தலைவர் கர்சனின் சேவையை எண்ணி வியந்தார், பின்பு கடற்றொழில் பணியகத்தைப்பற்றிய ஒரு அறிமுகக் கையேடு ஒன்றை வெளியிடுமாறு கோரினார். அத்துடன் கார்சனும் முழு நேர வேலையையும் செய்ய அனுமதித்தார். அவர் சிவில் சேவைத் தேர்வை மற்றைய விண்ணப்பதாரர்களை விட அதிக புள்ளிகளைப் பெற்றார். 1936 ஆம் ஆண்டில் அவர் அமெரிக்கக் கடற்றொழில் பணியகத்தில் முழுநேர வேலைக்கு அனுமதிக்கப்படும் இரண்டாவது பெண்மணியானார். இவ்வாறாக கார்சன் 15 வருடங்கள் அமெரிக்கக் கடற்றொழில் பணியகத்தில் பணிபுரிந்தார்.
இறப்பு
கார்சன் 56 ஆம் வயதில் 1964 ஆம் ஆண்டு ஏப்ரல் மாதம் பதினான்காம் திகதி மார்பகப் புற்றுநோயால் இறந்தார்.
வெளியிணைப்புகள்
பகுப்பு:1907 பிறப்புகள் பகுப்பு:1964 இறப்புகள் பகுப்பு:வரலாற்றில் பெண்கள் பகுப்பு:மேரிலாந்து பகுப்பு:அமெரிக்க உயிரியலாளர்கள் பகுப்பு:அமெரிக்க எழுத்தாளர்கள் பகுப்பு:அமெரிக்கப் பெண்கள் பகுப்பு:அமெரிக்க சுற்றுச்சூழல் செயற்பாட்டாளர்கள் பகுப்பு:அமெரிக்கப் பெண் எழுத்தாளர்கள் பகுப்பு:இருபதாம் நூற்றாண்டு அமெரிக்க எழுத்தாளர்கள் பகுப்பு:ஜான்ஸ் ஹாப்கின்ஸ் பல்கலைக்கழக முன்னாள் மாணவர்கள்
கசோல்
கசோல் (Kasol) என்பது வட இந்தியாவின் இமாச்சலப் பிரதேசத்திலுள்ள குல்லு மாவட்டத்தில் அமைந்துள்ள ஒரு குக்கிராமம் ஆகும். பார்வதி ஆற்றின் கரையில் உள்ள பார்வதி பள்ளத்தாக்கில் மணிகரண் மற்றும் புண்டர் நகரங்களுக்கு நடுவில் இக்கிராமம் அமைந்திருக்கிறது. புண்டர் நகரத்திலிருந்து 30 கிலோமீட்டர் தொலைவிலும் மணிகரண் நகரத்திலிருந்து 3.5 கிலோமீட்டர் தொலைவிலும் கசோல் கிராமம் அமைந்துள்ளது. காசோல் கிராமம் இமயமலையை ஏறிவருபவர்களுக்கு ஒரு பொழுதுபோக்கிடமாகும். மற்றும் மலானா மற்றும் கீர்கங்கா போன்ற மலையேற்ற கிராமங்களுக்கு அருகிலுள்ள ஒரு தளமாகவும் இக்கிராம் உள்ளது. கிராமத்தின் வலுவான யூத வரலாறு மற்றும் மரபுகள் காரணமாக கசோலை இந்தியாவின் குட்டி இசுரேல் என அழைப்பர். கசோல் இமாச்சல பிரதேச மாநிலத்தில் இடம்பெற்றுள்ள ஒரு கண்கவர் சுற்றுலா தலமாகும். குட்டி இசுரேல் போல இங்கு ஏராளமான இசுரேலிய சுற்றுலா பயணிகள் மற்றும் இப்ரூ சிற்றுண்டி விடுதிகள் காணப்படுகின்றன. கிராமம் முழுக்க எங்குபார்த்தாலும் நீண்ட தலைமுடி மக்கள் காணப்படுவதால் கசோல் கிராமத்தை குட்டி ஆம்சுடர்டாம் என்றும் அழைக்கின்றனர். ஆண்டு முழுவதும் கசோலில் நல்ல காலநிலை நிலவுகிறது. டிசம்பர் மாத இறுதியில் தொடங்கி பிப்ரவரி வரையில் மிதமான பனிப்பொழிவு இங்கு நிலவுகிறது. கோப்பன்-கெய்கர் காலநிலை வகைப்பாட்டு திட்டத்தில் கசோலின் தட்பவெப்பநிலை ஈரப்பதமான மிதவெப்ப மண்டல தட்பவெப்பநிலை என்று வகைப்படுத்துகிறது.
== கசோலில் பார்க்க வேண்டிய இடங்கள்l ==
போக்குவரத்து
கசோலை சென்றடைய பல்வேறு போக்குவரத்து வசதிகள் உள்ளன. முதலில் புண்டர் நகரத்திற்கு சென்றுவிட்டால் அங்கிருந்து மணிக்கு ஒரு வண்டியாக பேருந்துகள் கசோல் கிராமத்திற்கு செல்கின்றன. காலை 8 மணி முதல் மாலை 6 மணிவரை இவ்வசதி உண்டு. இதைத்தவிர அனைத்து நேரத்திலும் தனியரின் உள்ளூர் வாடகை வண்டிகள் வசதியும் உண்டு. மணாலியிலிருந்து அடிக்கடி பேருந்து வசதியும் இருக்கிறது. நேரடியாக விமானப் போக்குவரத்து சேவை கசோலுக்கு கிடையாது.
பண்டிகைகள்
ஒவ்வோர் புத்தாண்டின் போதும் கசோல் இசைத் திருவிழா இங்கு சிறப்பாக நடைபெறுகிறது.
புற இணைப்புகள்
பகுப்பு:இமாச்சலப் பிரதேசம் பகுப்பு:குல்லு மாவட்டம்
திருமாகாளம் மகாகாளநாதர் கோயில்
திருமாகாளம் மாகாளேசுவரர் கோயில் (அம்பர் மாகாளம்) தேவாரப் பாடல் பெற்ற தலங்களில் காவிரி தென்கரைத் தலங்களில் 55ஆவது சிவத்தலமாகும். இத்தலத்தில் சோமாசிமாற நாயனார் சோம யாகஞ் செய்தார் எனப்படுகிறது.
அமைவிடம்
சம்பந்தர் பாடல் பெற்ற இத்தலம் இந்தியாவின் தமிழகத்தில் திருவாரூர் மாவட்டத்தில் அமைந்துள்ளது.
left|100x150px|thumb|மூலவர் விமானம் கிழக்கு நோக்கிய ராஜகோபுரத்தைக் கடந்து உள்ளே செல்லும்போது பலி பீடமும் நந்தி மண்டபமும் உள்ளன. அடுத்து பயட்ச்யாம்பிகை அம்மன் சன்னதி கிழக்கு நோக்கி உள்ளது. திருச்சுற்றில் மருதப்பர், அம்பரகத்தூர் பத்ரகாளியம்மன், சண்டிகேஸ்வரர் சன்னதிகள் உள்ளன. வன்மீகநாதர், 63 நாயன்மார்கள், கணபதி, மகாலிங்கம், நாகநாதர், பிரம்மா, நால்வர், அகத்தியலிங்கம், விநாயகர், வாசுகி நாகம், வள்ளி தெய்வானையுடன் கூடிய சுப்பிரமணியர், நாகநாதர், மகாலட்சுமி, குபேரலிங்கம், ஈசான்யலிங்கம், ஜுரநிவர்த்திலிங்கம், நவக்கிரகம், பைரவர், விஸ்வநாதர், தண்டபாணி ஆகியோர் உள்ளனர். மூலவர் மகாகாளநாதசுவாமி சன்னதிக்கு வலது புறமாக தியாகராசசுவாமி நீலோத்பாலாம்பாள் சன்னதி உள்ளது. கருவறை கோஷ்டத்தில் மதங்க ரிஷி, விநாயகர், தட்சிணாமூர்த்தி, அடிமுடிகாணா அண்ணல், பிரம்மா, துர்க்கை ஆகியோர் உள்ளனர்.
குள்ளத்தாரா
குள்ளத்தாரா (Cotton Pygmy Goose or Cotton Teal, Nettapus coromandelianus ) என்பது சிறிய உடல் அமைப்பு கொண்ட 'மரத்தில்-அமரும்' வாத்து இனமாகும்.
திருமாகாளம் மகாகாளநாதர் கோயில்
இறைவன், இறைவி
இக்கோயிலில் உள்ள இறைவன் காளகண்டேசுவரர்,இறைவி பட்சயாம்பிகை (அச்சம் தவிர்த்த நாயகி).
குள்ளத்தாரா
உருவமைப்பு
மிகவும் சிறியதாக இருக்கும் இவ்வகை வாத்துக்கள் தான் உலகிலேயே மிகச்சிறிய நீர்பறவைகள் எனலாம். இவை 26 செ.மீ. நீளமும் மற்றும் 160 கிராம்கள் உள்ளன. இவற்றின் உடலில் பெரும்பாண்மையாக வெண்மையே இருக்கும். அலகு குட்டையாகவும், கூஸ் (goose) பறவைபோல் ஆரம்பத்தில் அகலமாகவும் இருக்கும். கோள வடிவ தலையும் குட்டையான கால்களும் உள்ளன.
திருமாகாளம் மகாகாளநாதர் கோயில்
வழிபட்டோர்
அசுரர்களாகிய அம்பன், அம்பாசுரன் ஆகியோரைக் கொன்ற பாவம் தீர காளி தேவி வழிபட்ட திருத்தலம்.
குள்ளத்தாரா
பெண் குள்ளத்தாரா
பெண்கள் நிறம் குன்றி, கருப்பு வளையம் இல்லாதிருக்க, இவைகட்கு வெள்ளை நிற சிறகு கோடும் இருக்காது. இனவிருத்தி செய்யா காலங்களில் ஆணும் பெண் போன்று தோற்றமளித்தாலும், வெள்ளை நிற சிறகின் அடையாளம் மட்டும் பாலினங்களை பிரித்துக்காட்டும்.
பரம்பல்
இவை பாகிஸ்தான், இந்தியா, வங்கதேசம், தென்கிழக்கு ஆசியா, தெற்கு மற்றும் வடக்கு ஆஸ்திரேலியாவில் இனவிருத்தி செய்கின்றன. பெரும்பாலாக வலசை செல்லாமல் தங்கியிருக்கும் இனமான இவை மழைக்காலங்களில் மட்டும் தெற்கு நோக்கி வேறிடம் செல்லும் வாய்ப்புள்ளது.
திருமாகாளம் மகாகாளநாதர் கோயில்
வெளி இணைப்பு
பகுப்பு:தேவாரம் பாடல் பெற்ற சிவன் கோயில்கள் பகுப்பு:திருவாரூர் மாவட்டத்திலுள்ள சிவன் கோயில்கள் பகுப்பு:காவேரி தென்கரை சிவன் கோயில்கள்
குள்ளத்தாரா
குணாதிசயங்கள்
இவை கூட்டமாகவோ துணைகளாகவோ நன்னீர் ஏரிகள், மழைநீர் தேங்கும் குட்டைகள், நீர் நிறைந்த நெல் வயல்கள், பெரியளவில் தண்ணீர் தேங்கிய தொட்டிகள் போன்ற இடங்களில் வாழும். இவை ஒருவகையாக கொக்கரிப்பது போல் பறக்கும் வேளையில் ஒலியெழுப்புகின்றன.
உணவு
இவை பெரும்பாலும் விதைகள், தாவிர பகுதிகள், அல்லி மலர்களின் தண்டுகள் உண்பதோடு பூச்சிகளும், ஓட்டுடைய முதுகெலும்பில்லா பிராணிகளையும் உண்ணும்.
இனவிருத்தி
குள்ளத்தாராக்களுக்கு புணரும் காலம் சூலை முதல் செப்டம்பர் வரை.
கூடு
இவை தன் கூடுகளை நீர்நிலைகளருகே இயற்கையாக அமைந்திருக்கும் மரப்பொந்துகளில் அமைக்கும். சில சமயம் அவை புற்கள், குப்பை மற்றும் இறகுகளால் அலங்கரிக்கும்.
முட்டை
8 முதல் 15 முட்டைகளை தந்த வெண்மை நிறத்தில் இடும்.
மனிதருடன் பரிமாற்றங்கள்
அவைகளை சீண்டாதிருந்தால் மனித நடமாட்டத்தினை கண்டுகொள்ளமலிருக்கும். ஆனாலும் சற்று எச்சரிக்கையோடிருக்கும் இவை தன் பறக்கும் தன்மையில் நம்பிக்கைக்கொண்டு, ஆபத்துணரும் வேளைகளில் பறந்து விடும். தேவையேற்பட்டால் நீரினுள் மூழ்கவும் செய்கின்றன.
மேற்கொண்டு படிக்க
பகுப்பு:இந்தியப் பறவைகள் பகுப்பு:வாத்துகள் பகுப்பு:ஆசியப் பறவைகள் பகுப்பு:பாக்கித்தானியப் பறவைகள் பகுப்பு:இலங்கைப் பறவைகள் பகுப்பு:நேபாளப் பறவைகள் பகுப்பு:தீவாய்ப்பு கவலை குறைந்த இனங்கள் பகுப்பு:சீனப் பறவைகள் பகுப்பு:தமிழ்நாட்டில் காணப்படும் பறவைகள்
பாதரை ஊராட்சி
பாதரை ஊராட்சி (Patharai Gram Panchayat), தமிழ்நாட்டின் நாமக்கல் மாவட்டத்தில் உள்ள பள்ளிபாளையம் வட்டாரத்தில் அமைந்துள்ளது. இந்த ஊராட்சி, குமாரபாளையம் சட்டமன்றத் தொகுதிக்கும் ஈரோடு மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1710 ஆகும். இவர்களில் பெண்கள் 814 பேரும் ஆண்கள் 896 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:நாமக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இரிடியம்(IV) ஆக்சைடு
இரிடியம் உலோகத்தின் இறுதிநிலை வடிவமாகப் பிரித்தெடுக்கப்பட்ட இரிடியத் துகளை ஆக்சிசனேற்றம் செய்வதன் மூலமாக இரிடியம்(IV) ஆக்சைடு தயாரிக்கப்படுகிறது.
மேற்கோள்கள்
பகுப்பு:இரிடியம் சேர்மங்கள் பகுப்பு:ஆக்சைடுகள்
மைன்புரி
மைன்புரி, இந்திய மாநிலமான உத்தரப் பிரதேசத்திலுள்ள மைன்புரி மாவட்டத்தின் தலைநகரமாகும்.
அரசியல்
இந்த நகரம் மைன்புரி சட்டமன்றத் தொகுதிக்கும், மைன்புரி மக்களவைத் தொகுதிக்கும் உட்பட்டது.
போக்குவரத்து
இங்கிருந்து ஆக்ரா, தில்லி, பரேலி, மீரட், பிரோசாபாத், எட்டாவா, குவாலியர், கான்பூர் உள்ளிட்ட நகரங்களுக்கு சாலைவழிப் போக்குவரத்து வசதி உண்டு.
இணைப்புகள்
பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும் பகுப்பு:மைன்புரி மாவட்டம்
ஜலந்தர் நகரம் தொடருந்து நிலையம்
ஜலந்தர் நகரம் தொடருந்து நிலையம் , இந்திய மாநிலமான பஞ்சாபின் ஜலந்தர் நகரத்தில் அமைந்துள்ளது.ஜலந்தர் நகரம் தொடருந்து நிலையம் 236.520 m உயரத்தில் உள்ளது.
பயணிகள்
இந்தியாவில் அதிக மக்கள் வந்து செல்லும் முதன்மையான நூறு தொடர்வண்டி நிலையங்களில் இதுவும் ஒன்று.
சான்றுகள்
பகுப்பு:பஞ்சாப் மாநிலத்திலுள்ள தொடருந்து நிலையங்கள் பகுப்பு:ஜலந்தர் மாவட்டம் பகுப்பு:இந்திய பஞ்சாபில் போக்குவரத்து
எக்சாடெக்காகார்பனைல்யெக்சாரோடியம்
எக்சாடெக்காகார்பனைல்யெக்சாரோடியம் (Hexadecacarbonylhexarhodium) என்பது Rh6(CO)16. என்ற மூலக்கூற்று வாய்ப்பாடு கொண்ட ஒரு வேதிச் சேர்மமாகும். உலோகக் கார்பனைல் கொத்தான இச்சேர்மம் கருப்பு நிற படிகங்களாகக் காணப்படுகிறது. கரிமக் கரைப்பான்களில் எக்சாடெக்காகார்பனைல்யெக்சாரோடியம் படிகங்கள் கரைகின்றன.
கண்டுபிடிப்பும் தயாரிப்பும்
1943 ஆம் ஆண்டில் எய்பர் Rh6(CO)16) சேர்மத்தைத் தயாரித்தார். இதற்காக இவர் 80-230 ° செல்சியசு வெப்பநிலையில் 200 வளிமண்டல அழுத்த கார்பன் மோனாக்சைடுடன் வெள்ளி அல்லது தாமிரத்தை ஆலைடு ஏற்பியாகப் பயன்படுத்தி RhCl3•3H2O நீரேற்றை கார்பனைலேற்றம் செய்தார். இம்முறையில் Rh4(CO)11.மட்டுமே உருவானது. பின்னர் ரோடியம் டிரைகுளோரைடு நீரிலியும் இரும்புபெண்டாகார்பனைலும் சேர்ந்த கலவையை கார்பனைலேற்றம் செய்து Rh6(CO)16 சேர்மம் தயாரிக்கப்பட்டது. [(CO)2Rh(μ-Cl)]2 மற்றும் ரோடியம்(II) அசிட்டேட்டு உள்ளிட்ட சேர்மங்களும் எக்சாடெக்காகார்பனைல்யெக்சாரோடியம் தயாரிக்க உதவும் முன்னோடிச் சேர்மங்களாக கருதப்படுகின்றன :
வினைகள்
ஐதரசனேற்றம், ஐதரோபார்மைலேற்றம் உள்ளிட்ட கரிம வினைகளுக்கு வினையூக்கியாக எக்சாடெக்காகார்பனைல்யெக்சாரோடியம் பயன்படுகிறது.
மேற்கோள்கள்
பகுப்பு:கரிமரோடியம் சேர்மங்கள் பகுப்பு:ரோடியம் சேர்மங்கள் பகுப்பு:கார்பனைல் அணைவுச் சேர்மங்கள்
7-ஆம் நூற்றாண்டு
632 ஆம் ஆண்டில் முகமதுவின் இறப்பிற்குப் பின்னர் முஸ்லிம்களின் உலக ஆக்கிரமிப்பு ஆரம்பமாகியது. அராபியக் குடாவுக்கு வெளியே இஸ்லாம் பரவியது. பாரசீகத்தை இஸ்லாமியர்கள் கைப்பற்றியதை அடுத்து சசானிட் பேரரசு வீழ்ச்சி கண்டது. இந்நூற்றாண்டிலேயே சிரியா, ஆர்மீனியா, எகிப்து, வடக்கு ஆப்பிரிக்கா ஆகியவற்றை முஸ்லிம்கள் கைப்பற்றினர்.
கொன்ஸ்டண்டீனப்போல் உலகின் மிகப்பெரியதும், செல்வச் செழிப்பும் கொண்ட நகரமாக இருந்தது. உலகெங்கும் ஜஸ்டீனியக் கொள்ளை நோய் பரவி 100 மில்லியன்களுக்கும் அதிகமானோரைக் கொன்றது. இதனால் ஐரோப்பாவின் மக்கள் தொகை 550-700 ஆம் ஆண்டளவில் 50 விழுக்காடு குறைந்தது.
வட இந்தியாவில் ஆறாம் நூற்றாண்டின் இறுதியில் பிளவு பட்டிருந்த பல சிறிய இராச்சியங்களை ஹர்ஷவர்தனர் ஒன்றிணைத்தார். தொண்டை மண்டலத்தில் 575 அளவில் பல்லவரின் ஆட்சியை நிறுவிய சிம்மவிஷ்ணு பரம்பரையினருக்கும் முதலாம் பாண்டியப் பேரரசைச் சேர்ந்த பாண்டியர்களுக்கும் அரசுரிமைக் குறித்த ஆதிக்கப் போர்கள் நடந்தன. 7ம் நூற்றாண்டின் காவிரிக் கரையின் வடக்குப் பகுதிவரை பல்லவப் பேரரசின் ஆளுகைக்குட்பட்டது.
மேற்கோள்கள்
பகுப்பு:நூற்றாண்டுகள் * பகுப்பு:1-ஆம் ஆயிரமாண்டு
கமல் நாத்
கமல் நாத் (பிறப்பு: 18 நவம்பர் 1946) என்பவர் ஒரு இந்திய அரசியல்வாதியும் மத்தியப் பிரதேசத்தின் 18 ஆவது முதலமைச்சராக பதவியில் இருந்தவரும் ஆவார். இவர் நீண்ட காலம் மக்களவை உறுப்பினராக இருந்துள்ளார். மத்தியப் பிரதேசத்தின் சிந்திவாரா மக்களவை தொகுதியில் இருந்து 9 முறை தேர்ந்தெடுக்கப்பட்டு உள்ளார். மேலும் இவர் 16வது மக்களவையின் இடைக்கால அவைத்தலைவராகவும் பணியாற்றியுள்ளார். இவர் இந்திய தேசியக் காங்கிரசு (INC) கட்சியின் உறுப்பினர் ஆவார்.
அரசியல் வாழ்க்கை
கமல் நாத், 1980 இல் 7வது மக்களவையின் உறுப்பினராக முதன் முறையாகத் தேர்ந்தெடுக்கப்பட்டார். பிறகு அவர் 1985 இல், 8வது மக்களவைக்கும் 1989 இல் 9வது மக்களவைக்கும், 1991 இல் 10வது மக்களவைக்கும் தேர்ந்தெடுக்கப்பட்டார்.
1991 முதல் 1995 வரை, சுற்றுச்சூழல் மற்றும் வனங்களுக்கான (தனிப் பொறுப்பு) மத்திய இணை அமைச்சராக கமல் நாத் பணியாற்றினார், பின்னர் 1995 முதல் 1996 வரை, நெசவுத்தொழில்களுக்கான (தனிப் பொறுப்பு) மத்திய இணை அமைச்சராகப் பணியாற்றினார். இவர், 1998 இல் 12வது மக்களவைக்கும், 1999 இல் 13வது மக்களவைக்கும் தேர்ந்தெடுக்கப்பட்டார். 2001 முதல் 2004 வரை, காங்கிரஸ் கட்சியின் பொதுச்செயலாளராக இருந்தார், 2004 தேர்தல்களில் 14வது மக்களவைக்கு அவர் மீண்டும் தேர்ந்தெடுக்கப்பட்டார், மேலும் மே 23, 2004 இல் இருந்து வர்த்தகம் & தொழில்துறையின் மத்திய அமைச்சராகப் பணியாற்றினார். மே 16, 2009 இல் நடந்த 15வது மக்களவைத் தேர்தலில் மீண்டும் வெற்றி பெற்று, அமைச்சரவையில் மீண்டும் இடம் பெற்றார், இம்முறை சாலைப் போக்குவரத்து மற்றும் நெடுச்சாலைகள் துறை மத்திய கேபினட் அமைச்சராகப் பணியாற்றினார்.
வணிகத் தொழில் வாழ்க்கை
கமல் நாத் பல தொழில்துறைகளில் ஈடுபட்டுள்ளார், மேலும் IMT என்ற வணிகச்சின்னப் பெயரின் கீழ் உள்ள கல்லூரிகளின் குழுமங்களை இயக்கி வருகிறார்.
சர்ச்சைகள்
கமல் நாத், 1984 சீக்கியர்களுக்கு எதிரான கலகத்தில் ஈடுபட்டதாக நானாவதி கமிஷன் மூலமாக குற்றத்தில் ஈடுபட்டதாகக் குற்றம் சாட்டப்பட்டார். இவர் ஒரு ஆயுதமேந்திய கும்பலுக்கு தலைமை தாங்கி, ராக்கெப் கஞ்ஜின் குருத்வாராவைத் தாக்கி அழித்ததாக சாட்சியங்கள் மூலம் உறுதி செய்யப்பட்டார். இவர் அந்தக் கும்பலைத் தூண்டிவிட்டதாக குற்றஞ்சாட்டப்பட்டார். அந்தத் தாக்குதலில், பல்வேறு சீக்கியர்கள் உயிருடன் எரிக்கப்பட்டனர். கமல் நாத், கமிஷனுக்குப் பதிலளிக்கையில், கிளர்ச்சி மற்றும் அமைதித் தூண்டுதலை விசாரிப்பதற்கு பின்னர் ஒரு நாளில் குருட்வாரா சென்று பார்த்ததாக அதில் அவர் கூறினார்.
கமல் நாத்தின் சாட்சியமானது "தெளிவற்றதாகவும்" மற்றும் "ஆதாரங்களுடன் முரண்பாடுடன்" இருப்பதை இந்தக் கமிஷனின் அறிக்கை கண்காணித்தது, மேலும் அவரது நிகழ்வுகளின் பதிப்பானது "சிறிது வழக்கத்திற்கு மாறாகவும்" இருந்தது. எனினும், அவரது சாட்சியத்தின் முரண்பாடுகள் ஒதுக்கப்பட்டது, அதைப் பற்றிக் கூறுகையில் "சுமார் 20 ஆண்டுகளுக்குப் பிறகு விளக்கம் அளிப்பதற்காக அவர் அழைக்கப்பட்டுள்ளார், பெரும்பாலும் அதனாலயே அவரால் அதிகமான விளக்கங்கள் அளிக்க இயலவில்லை என்பதையும் கருத்தில் கொள்ளவேண்டியதாக உள்ளது" என்று அதில் கூறப்பட்டது. இதைப் பற்றி முடிவுக்கு வரும் போது கமிஷன் கூறியதாவது, "சரியான ஆதாரம் இல்லாத காரணத்தால், கமல் நாத் அந்தக் கும்பலை எந்த வகையிலும் தீமை செய்யத் தூண்டினார் எனக் கமிஷனால் கூறிவிட முடியாது அல்லது குருட்வாராவின் தாக்குதலில் அவர் ஈடுபட்டிருந்தார் என்பதையும் கூற முடியாது" என்று கூறியது.
இமாச்சலப் பிரதேச மாநிலத்தில் உள்ள ஒரு ஆற்றிற்கு அருகில் உள்ள குலு-மணாலியில் பேங்க் ஆப் பீஸில் உந்துலாவினர் உணவகத்தைக் கட்டியதன் மூலமாக சூற்றுச்சூழலை நாசப்படுத்தியதற்காக, மாசுபடுத்தியதற்காக செலுத்தப்படும் ஒழுக்கவிதியை ஈடுபடுத்தி ரூபாய் 10,00,000 (US$ 25,000) ஐ அபராதமாக செலுத்தும் படி, மார்ச் 2002 இல், உச்சநீதி மன்றம் ஆணையிட்ட போது, இந்த சச்சரவில் கமல் நாத் சிக்கிக்கொண்டார். இந்த பொறுப்புணர்ச்சியில்லாத செயல்பாடானது, ஆற்றின் திசையை மாற்றியது, மேலும் அப்பகுதியில் சூழ்நிலைச் சீர்கேடு ஏற்படவும் காரணமாக அமைந்தது. ஸ்பான் உந்துலாவினர் உணவகத்தைக் கட்டியதால் அப்பகுதியின் உணர்ச்சி மிகுந்த சூழலுக்கு பாதிப்பு ஏற்படுத்தியதற்கு ரூபாய் 10 இலட்சம் அபராதமாக செலுத்தும் பொறுப்பை கமல் நாத்திற்கு உச்ச நீதிமன்ம் உத்திரவிட்டது. அமெரிக்க வெளிநாட்டுப் பணியாளர்களுக்கு விசாக்களைக் கொடுத்த விவகாரம் மற்றும் அமெரிக்காவில் இருந்து உள்நாட்டில் செய்யக்கூடிய வேலைகள் ஆகிய விவகாரங்களிலும் இடம்பெற்றார், இதில் கவனத்தைக் கவரும் விசயமாக கமல் நாத் யார்க் டைம்ஸில் கூறியதாவது, H-1B விசா திட்டமானது "வெளியில் இருந்து பணியாற்றக்கூடிய விசாவாக மாறிவிட்டது" எனக் கூறியுள்ளார். இந்த நியூயார்க் டைம்ஸ் கட்டுரையானது, அமெரிக்காவில் வேலை/தொழிலாளர் சந்தையை அமெரிக்கக் குடிமக்கள் நன்றாக அறிவதற்கு உதவியாக இருந்தது, மேலும் இந்தியா போன்ற வளர்ந்து வரும் நாடுகளில் வேலைகளை செய்யக் கொடுப்பது பற்றியும் அவர்கள் அறிவதற்கு ஏதுவாக இருந்தது. http://www.nytimes.com/2007/04/15/business/yourmoney/15view.html
விருதுகளும் அங்கீகாரங்களும்
FDI பத்திரிகை மூலமாக 2007 ஆண்டிற்கான FDI பிரமுகர் எனக் கமல் நாத் பெயரிடப்பட்டார், மேலும் "இந்தியாவிற்கு வெளிநாட்டுத் தொழில்களை கொண்டு வருவது, ஏற்றுமதிகளை அதிகரிப்பது மற்றும் வர்த்தகம் மற்றும் முதலீட்டை ஊக்குவித்தது போன்ற தற்போதைய செயல்பாடுகளில்" அவருக்காக பினான்சியல் டைம்ஸ் பிசினஸிலும் கமல்நாத் பெயர் இடம்பெற்றது.